**DOM ZA STARIJE OSOBE**

**„VOLOSKO“ OPATIJA**

Andrije Štangera 34

51410 Opatija

OIB: 25924713456

Broj RKP-a: 07737

Matični broj: 03090361

Šifra djelatnosti: 8730

Razina: 31

**BILJEŠKE UZ FINANCIJSKE IZVJEŠTAJE ZA RAZDOBLJE**

**SIJEČANJ - PROSINAC 2024. GODINE**

**SAŽETAK DJELOKRUGA RADA:**

Djelatnost Doma je pružanje socijalnih usluga funkcionalno ovisnim starijim osobama kojima je zbog trajnih promjena u zdravstvenom stanju prijeko potrebna stalna pomoć i njega druge osobe.

Socijalne usluge jesu:

1. Smještaj

2. Pomoć u kući

Usluge mogu obuhvaćati slijedeće aktivnosti: brigu o zdravlju, njegu, fizikalnu terapiju, socijalni rad, aktivno provođenje vremena i radne aktivnosti, organiziranje prehrane u kući korisnika, obavljanje kućanskih poslova u kući korisnika, održavanje osobne higijene u kući korisnika, uređenje okućnice i tehničkih poslova u kući korisnika.

Osim pružanja socijalnih usluga Dom može provoditi posebne programe izvaninstitucionalne skrbi usmjerene na unapređenje položaja starijih osoba u lokalnoj zajednici te obavljati i druge djelatnosti koje služe obavljanju djelatnosti upisanih u sudski registar, ako su one u manjem opsegu ili se uobičajeno obavljaju uz te djelatnosti.

**BILJEŠKE UZ OBRAZAC PR-RAS**

**Bilješka br. 1.**

**Razred 6** iskazuje prihode poslovanja koji su ostvareni u iznosu od 1.834.324,35 eura što je za 4,8 % više u odnosu na prethodnu 2023. godinu.

Prihodi poslovanja rezultat su prihoda iz više izvora financiranja i to:

**Na skupini 63** evidentirane su pomoći iz inozemstva i od subjekata unutar općeg proračuna u vrijednosti od 6.480,00 eura.

* Tekuće pomoći proračunskim korisnicima iz proračuna koji im nije nadležan u iznosu od 6.480,00 eura odnose se na nastavak ostvarenja financijske podrške za smanjenje utjecaja porasta cijena energenata na temelju provedbe Javnog poziva od strane MRMSOSP-a. Ostvarenje je za 0,7 % veće u odnosu na prethodnu godinu na što je utjecalo povećanje mjesečnog iznosa subvencije s dotadašnjih 530,89 eura na 540,00 eura od lipnja 2023. godine.

**Skupina 64** označava evidentirane prihode od financijske imovine u iznosu od 38,66 eura što je za 109,5 % više u odnosu na 2023. godinu.

* Ostvarene kamate po žiroračunu – 38,66 eura

**Na skupini 65** prikazani su prihodi od upravnih i administrativnih pristojbi, pristojbi po posebnim propisima i naknada u iznosu od 932.303,19 eura što je za 1,8 % više u odnosu na prethodnu godinu.

* Prihodi po posebnim propisima (iz vlastite djelatnosti) u ukupnom iznosu od 932.303,19 eura evidentiraju se kao:

- Prihodi od opskrbnine (smještaj), ručkova i pratnje korisnika – 930.276,59 eura

- Prihodi na temelju refundacija rashoda iz prethodnih godina – 286,24 eura

(prethodni pregledi radnika pri zapošljavanju, refundacija za lijekove korisnika koji su smješteni temeljem Rješenja Hrvatskog zavoda za socijalni rad Rijeka)

- Prihodi s naslova osiguranja (refundacija štete) – 1.740,36 eura

**Skupina 66** odnosi se na prihode od prodaje proizvoda i robe te pruženih usluga, prihode od donacija te povrata po protestiranim jamstvima u ukupnom iznosu od 6.381,50 eura što je za 3,40 % manje u odnosu na 2023. godinu, a čine ih:

* Prihodi od pruženih usluga koji su ostvareni od najma dijela poslovnog prostora za aparate za kavu i zakupa dijela nekretnine za reklamni prostor u iznosu od 4.461,50 eura.
* Prihodi od tekućih donacija u iznosu od 1.020,00 eura koji se odnose na donacije novčanih sredstava od strane fizičkih osoba.
* Prihodi od kapitalne donacije fizičke osobe u iznosu od 900,00 eura (klima uređaj).

**Na skupini 67** iskazani su prihodi iz nadležnog proračuna i od HZZO-a na temelju ugovornih obveza u iznosu od 889.121,00 eura što je za 8,2 % više u usporedbi s 2023. godinom, a čine ih:

* Prihodi iz nadležnog proračuna za financiranje rashoda poslovanja (6711) u vrijednosti od 837.720,00 eura koji su osigurani za pokriće rashoda za zaposlene, za naknade članovima Upravnog vijeća te za ostale materijalne rashode kao što su stručna usavršavanja zaposlenika, nabava namirnica, energije, usluga tekućeg i investicijskog održavanja i slično.
* Prihodi iz nadležnog proračuna za financiranje rashoda za nabavu nefinancijske imovine (6712) u vrijednosti od 51.401,00 eura koji su osigurani za nabavu hladnjaka, sustava video nadzora, perilice i sušilice rublja, računala te ostale potrebne opreme.

**Bilješka br. 2.**

**Razred 3** iskazani su rashodi poslovanja u iznosu od 1.799.685,30 eura što je za 10,5 % više u odnosu na prethodnu 2023. godinu.

Rashode poslovanja čine:

**Na skupini 31** evidentirani su rashodi za zaposlene u vrijednosti od 1.273.428,31 eura što je za 26,6 % više u odnosu na 2023. godinu. Na iskazanu vrijednost utjecalo je povećanje plaće za rad zaposlenika sukladno Odluci o koeficijentima složenosti poslova radnih mjesta u Domu „Volosko“ koja se primjenjuje od obračuna plaće za ožujak 2024. godine čime Odluka o isplati privremenog dodatka na plaće državnim službenicima i namještenicima te službenicima i namještenicima u javnim službama (NN 65/2023) prestaje vrijediti. Također, na povećanje rashoda utjecala je i isplata godišnje nagrade za uskršnje blagdane u skladu s Temeljnim kolektivnom ugovorom za zaposlenike u javnim službama (NN 29/2024).

**Na skupini 32** iskazani su materijalni rashodi u iznosu od 521.343,35 eura što je za 15,4 % manje u odnosu na 2023. godinu.

U okviru materijalnih rashoda značajnija odstupanja u odnosu na isto razdoblje prethodne godine imaju:

* Službena putovanja (manji broj djelatnika upućenih na službena putovanja) - smanjenje 60,7 %
* Energija (provodi se energetski management te je nabavljena manja količina lož ulja) - smanjenje 18,3 %
* Materijal i dijelovi za tekuće i investicijsko održavanje (u 2023. godini utrošena je veća količina materijala i dijelova zbog potrebnih popravaka nakon poplave i olujnog nevremena dok je u 2024. godini utrošena manja količina potrebnog materijala za popravke zbog dotrajalosti imovine) - smanjenje 34 %
* Službena radna odjeća (velika fluktuacija djelatnika) - povećanje 576,8 %
* Usluge tekućeg i investicijskog održavanja (u 2024. godini izvršen je manji broj sanacija u odnosu na 2023. godinu nakon nastalih šteta prouzročenih vremenskim neprilikama) - smanjenje 45,6 %
* Usluge promidžbe i informiranja (provođenje postupaka jednostavne nabave putem EOJN - a) - povećanje 263,5 %
* Pristojbe i naknade (uporabne dozvole, licenca) - povećanje 314,7 %

**Na skupini 34** prikazani su financijski rashodi u iznosu od 567,06 eura što je za 6,9 % manje u odnosu na prethodnu 2023. godinu zbog smanjenja rashoda za usluge platnog prometa te zateznih kamata.

**Na skupini 37** iskazane su naknade građanima u iznosu od 4.346,58 eura što je za 23,9 % manje u odnosu na 2023. godinu. Razlog je povećanje iznosa mirovina te manji broj korisnika koji ostvaruju pravo na džeparac.

**Bilješka br. 3.**

**Na skupini 72** iskazani su prihodi od prodaje nefinancijske imovine u vrijednosti od 1.777,00 eura, a odnose se na prodaju službenog vozila (Volkswagen Caddy) u drugom dijelu 2024. godine.

**Bilješka br. 4.**

**Razred 4** obuhvaća rashode za nabavu nefinancijske imovine u iznosu od 57.447,45 eura što je za 4,6 % manje u odnosu na 2023. godinu.

Rashodi se odnose na nabavu računala, klimatizacijskih uređaja, sustava video nadzora u objektu „C“, medicinskih kreveta, hladnjaka, perilice i sušilice rublja te ostale potrebne opreme.

**Bilješka br. 5.**

**Na šifri X678** iskazani su ukupni prihodi i primici u vrijednosti od 1.836.101,35 eura što je za 4,9 % više u odnosu na prethodnu godinu.

**Na šifri Y345** iskazani su ukupni rashodi i izdaci u iznosu od 1.857.132,75 eura što je za 9,9 % više u odnosu na 2023. godinu.

**Na šifri Y005** iskazan je manjak prihoda i primitaka u iznosu od 21.031,40 eura kao razlika između ukupnih prihoda i primitaka te ukupnih rashoda i izdataka ostvarenih u 2024. godini.

Sučeljavanjem navedenog manjka prihoda i primitaka u iznosu od 21.031,40 eura s prenesenim viškom prihoda i primitaka iz 2023. godine u iznosu od 9.583,71 eura ostvaren je manjak prihoda i primitaka za pokriće u sljedećem razdoblju u iznosu od 11.447,69 eura.

**Bilješka br. 6.**

**Na šifri 11 K** iskazano je stanje novčanih sredstava na kraju izvještajnog razdoblja u iznosu od 35.647,90 eura što je za 51,7 % manje u odnosu na kraj prethodne godine.

**BILJEŠKE UZ OBRAZAC BILANCU**

**Na šifri B001** iskazana je vrijednost imovine u iznosu od 2.268.099,04 eura, što je za 0,9 % manje u odnosu na početak proračunske godine.

**N**efinancijska imovina na **šifri B002** u iznosu od 2.091.345,27 eura, što je za 0,5 % manje u odnosu na prethodnu godinu, zbog provedenog ispravka vrijednosti. Nefinancijska imovina odnosi se na:

* Neproizvedenu dugotrajnu imovinu odnosno materijalnu imovinu u iznosu od 60.074,77 eura.
* Proizvedenu dugotrajna imovinu u iznosu od 2.031.270,50 eura koju sačinjavaju:

Građevinski objekti – 1.663.945,68 eura

Postrojenja i oprema – 135.163,62 eura

Prijevozna sredstva – 19.307,95 eura

Knjige, umjetnička djela i ostale izložbene vrijednosti - 1.281,25 eura

Nematerijalna proizvedena imovina – 211.572,00 eura

Tijekom 2024. godine nisu izvršavana dodatna ulaganja u objekte koja povećavaju vrijednost imovine.

Vrijednost dugotrajne imovine ispravlja se linearnom metodom prema propisanim stopama ispravka vrijednosti dugotrajne imovine proračuna i proračunskih korisnika.

Financijska imovina (**razred 1**) iznosi 176.753,77 eura, a odnosi se na:

* Novac u banci i blagajni – 35.647,90 eura
* Potraživanja od HZZO-a – 6.771,64 eura
* Potraživanja za prihode poslovanja – 18.011,33 eura
* Rashode budućih razdoblja – 116.322,90 eura

Potraživanja od HZZO-a u iznosu od 6.771,64 eura odnose se na obračunate i isplaćene naknade za bolovanja na teret HZZO-a koje će se refundirati početkom 2025. godine.

Potraživanja za prihode poslovanja za opskrbnine, ručkove i pratnju korisnika odnose se na obračunate prihode pretežno iz mjeseca prosinca 2024. godine u iznosu od 18.011,33 eura koji će biti naplaćeni u 2025. godini.

Rashodi budućih razdoblja iznose 116.322,90 eura, a odnose se na obračunatu plaću za prosinac 2024. godine koja se isplaćuje u siječnju 2025. godine. Rashodi su za 28,5 % veći u odnosu na 2023. godinu u najvećoj mjeri zbog snažnog porasta bruto plaće sukladno Odluci o koeficijentima složenosti poslova radnih mjesta u Domu „Volosko“ koja se primjenjuje od obračuna plaće za mjesec ožujak, a koja je isplaćena u travnju tekuće godine.

**Na šifri B003** iskazana je vrijednost obveza i vlastitih izvora u iznosu od 2.268.099,04 eura.

Obveze (**razred 2**) iznose 170.169,56 eura, a odnose se na:

* Nedospjele obveze za zaposlene u iznosu od 113.820,25 eura
* Obveze za materijalne rashode u iznosu od 52.165,65 eura od čega su dospjele obveze u iznosu od 288,92 eura, a nedospjele u iznosu od 51.876,73 eura.
* Obveze za financijske rashode (bankarske usluge i usluge platnog prometa te zatezne kamate) u iznosu od 51,85 eura što je za 7,9 % manje u odnosu na prethodnu godinu.
* Ostale tekuće obveze u iznosu od 3.051,81 eura što je za 273,8 % više u odnosu na prethodnu godinu, a odnose se na obveze za predujmove u iznosu od 1.627,27 eura te na obveze za jamčevine u iznosu od 1.424,54 eura (Triglav osiguranje d.d. - jamstvo za uredno ispunjenje Ugovora, Automatic servis d.o.o. - jamstvo za ozbiljnost ponude).
* Nedospjele obveze za nabavu nefinancijske imovine u iznosu od 1.080,00 eura.

**Na šifri 9** prikazana je vrijednost vlastitih izvora u iznosu od 2.097.929,48 eura, a čine ih:

* Vlastiti izvori iz proračuna – 1.216.660,26 eura
* Ostali vlastiti izvori – 874.705,58 eura
* Manjak prihoda – 11.447,69 eura
* Obračunati prihodi poslovanja – 18.011,33 eura

Provedene su korekcije rezultata za ostvarene prihode iz nadležnog proračuna (6712) koji su se utrošili na nabavu nefinancijske imovine, za kapitalne donacije (6632) te za ostvarene prihode od prodaje nefinancijske imovine (7231) koji su se utrošili na usluge tekućeg i investicijskog održavanja.

**Na šifri 9222** ostvaren je manjak prihoda u visini od 11.447,69 eura kao rezultat manjka prihoda poslovanja.

**Na šifri 991** iskazuje se vrijednost izvanbilančnih zapisa u iznosu od 39.131,84 eura, a odnosi se na instrumente osiguranja plaćanja za uredno ispunjenje ugovora o nabavi roba i radova te jamstvo za otklanjanje nedostataka u jamstvenom roku.

**BILJEŠKE UZ OBRAZAC RAS-funkcijski**

**Na šifri 10** iskazan je iznos od 1.857.132,75 eura koji se odnosi na rashode za pružene usluge u socijalnoj zaštiti (podgrupa starost). Iznos je veći za 9,9 % u odnosu na 2023. godinu zbog povećanja rashoda.

**BILJEŠKE UZ OBRAZAC P-VRIO**

**Na šifri 9151** iskazan je iznos od 90,00 eura koji predstavlja vrijednost povećanja obujma imovine, a odnosi se na primljene zaštitne maske, ukupno 3.000,00 komada procijenjene jedinične vrijednosti od 0,03 eura.

**BILJEŠKE UZ OBRAZAC OBVEZE**

**Na šifri V001** iskazano je stanje obveza 01. siječnja 2024. godine koje je jednako stanju obveza 31. prosinca 2023. godine u iznosu od 162.317,95 eura.

**Na šifri V006** iskazano je stanje obveza na kraju izvještajnog razdoblja 31.12.2024. godine u vrijednosti od 170.169,56 eura, a uključuje:

* Stanje dospjelih obveza na kraju izvještajnog razdoblja u iznosu od 288,92 eura, a odnosi se na komunalnu naknadu i naknadu za uređenje voda.

* Stanje nedospjelih obveza na kraju izvještajnog razdoblja iskazano u vrijednosti od 169.880,64 eura. Nedospjele obveze odnose se na obveze za rashode poslovanja u iznosu od 168.800,64 eura i na obveze za nabavu nefinancijske imovine u iznosu od 1.080,00 eura koje dospijevaju na naplatu u 2025. godini. Iznos 168.800,64 eura suma je nedospjelih obveza za predujmove (opskrbnine), jamčevine, plaću za prosinac 2024. godine te obveza po ugovoru o djelu dok se iznos od 1.080,00 eura odnosi na nedospjelu fakturu dobavljača.

Opatija, 29. siječnja 2025. godine

Voditeljica financijsko - računovodstvenih Ravnateljica

poslova

Sanja Dombrovski, mag. oec. Gordana Saršon, mag. paed.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_